ddrg/super_eurlex huggingface dataset:
Nõukogu direktiiv,

15. oktoober 1990,

millega muudetakse lisa direktiivis 79/117/EMÜ, millega keelatakse teatavaid toimeaineid sisaldavate taimekaitsevahendite turule viimine ja kasutamine

(90/533/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut,

võttes arvesse nõukogu 21. detsembri 1978. aasta direktiivi 79/117/EMÜ teatavaid toimeaineid sisaldavate taimekaitsevahendite turule viimise ja kasutamise keelamise kohta, [1] viimati muudetud direktiiviga 89/365/EMÜ, [2] eriti selle artikli 6 lõiget 3,

võttes arvesse komisjoni ettepanekut

ning arvestades, et:

direktiiv 79/117/EMÜ näeb ette selle lisa regulaarset muutmist, et võtta arvesse teaduse ja tehnika arengut;

on tuvastatud, et dinoseebi, selle atsetaatide ja soolade kasutamine taimekaitsevahendites võib mõjuda kahjulikult inimeste ja loomade tervisele ning omada põhjendamatult kahjulikku mõju keskkonnale;

on samuti tuvastatud, et binapakrüüli ja kaptafooli kasutamine taimekaitsevahendites võib mõjuda kahjulikult inimeste ja loomade tervisele;

on samuti tuvastatud, et puhtuskriteeriumidele mitte vastava dikofooli, maleiinhappehüdrasiidi ja kintoseeni kasutamine võib mõjuda kahjulikult inimeste ja loomade tervisele ning omada põhjendamatult kahjulikku mõju keskkonnale;

praeguse ühtlustamise käigus direktiivi 79/117/EMÜ alusel võivad liikmesriigid keelustada nende toimeainete turuleviimise ja kasutamise, mida ei ole loetletud direktiivi lisas või millel on direktiivis viidatust kõrgem puhtusaste, tingimusel, et täpselt järgitakse lepingus sätestatut ja õiguse üldpõhimõtteid, eriti mittediskrimineerimise ja proportsionaalsuse põhimõtteid;

direktiivi 79/117/EMÜ tuleb seega täiendada,

ON VASTU VÕTNUD KÄESOLEVA DIREKTIIVI:

Artikkel 1

Käesolevaga täiendatakse direktiivi 79/117/EMÜ lisa, lisades osale "C. Muud ühendid" järgmised kanded.

"5. Dinoseeb, selle atsetaadid ja soolad

6. Binapakrüül

7. Kaptafool

8. Dikofool, mis sisaldab vähem kui 78 % p.p.1-dikofooli või rohkem kui 1 g/kg DDT ja DDT-ga seotud ühendeid.

9. a) Maleiinhappehüdrasiid ja selle soolad, välja arvatud selle koliini-, kaaliumi- ja naatriumsoolad;

b) Maleiinhappehüdrasiidi koliini-, kaaliumi- ja naatriumsoolad, mis sisaldavad rohkem kui 1 mg/kg vaba hüdrasiini väljendatuna happe ekvivalendina.

10. Kintoseen, mis sisaldab rohkem kui 1 g/kg HCB-d või rohkem kui 10 g/kg pentaklorobenseeni."

Artikkel 2

Liikmesriigid jõustavad käesoleva direktiivi täitmiseks vajalikud õigusnormid hiljemalt 30. septembril 1991 viimati käesoleva direktiiviga muudetud direktiivi 79/117/EMÜ lisas C osa 8. kande all nimetatud ühendi puhul ning hiljemalt 31. detsembril 1990 teiste ühendite puhul. Liikmesriigid teatavad sellest viivitamata komisjonile.

Artikkel 3

Käesolev direktiiv on adresseeritud liikmesriikidele.

Luksembourg, 15. oktoober 1990

Nõukogu nimel

eesistuja

V. Saccomandi

[1] EÜT L 33, 8.2.1979, lk 36.

[2] EÜT L 159, 10.6.1989, lk 58.

--------------------------------------------------
Euroopa Liidu Teataja L 287 , 19/10/1990 Lk 0037 - 0038



Nõukogu direktiiv, 9. oktoober 1990, millega üheteistkümnendat korda kohandatakse tehnika arenguga nõukogu direktiivi 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta (90/517/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse direktiivi 67/548/EMÜ, [1] viimati muudetud direktiiviga 79/831/EMÜ, [2] eriti selle artikleid 19, 20 ja 21, võttes arvesse komisjoni ettepanekut ning arvestades, et: Taani on taotlenud diklorometaani märgistamise muutmist ja on teavitanud komisjoni sellest vastavalt direktiivi 67/548/EMÜ artiklile 23; komisjon on uurinud tõendeid diklorometaani kantserogeensuse kohta ja on konsulteerinud liikmesriikide poolt määratud asjakohaste ekspertidega, kellel on erialane kvalifikatsioon kantserogeensuse osas; nimetatud liigitus väljendab teaduslikku seisukohta, mis on praegu valdav; tunnistatakse, et pidevalt paraneb arusaamine keemiliste ainete toimemehhanismist inimesele ja teiste liikide puhul ilmnenud mõju ekstrapoleerimisest inimesele; täiendavate teaduslike tõendite korral või liigitamise kriteeriumide muutmise korral, mis puudutavad eriti kõnealuse aine kantserogeenset või neurotoksikoloogilist mõju, vaadatakse liigitamine uuesti üle uute andmete alusel; ohtlike ainete ja valmististe kaubanduses tehniliste tõkete kõrvaldamist käsitlevate direktiivide tehnika arengule kohandamise komitee on andnud eitava arvamuse meetmete eelnõule, mille talle esitas komisjon, ON VASTU VÕTNUD KÄESOLEVA DIREKTIIVI: Artikkel 1 Direktiivi 67/548/EMÜ I lisa (ohtlike ainete nimekiri): Nr 602-004-00-3: aine nimetus, CAS-number, liigitamine ja märgistus asendatakse järgmisega: +++++ TIFF +++++ Artikkel 2 Hiljemalt 7. juuniks 1991 võtavad liikmesriigid vastu ja avaldavad käesoleva direktiivi järgimiseks vajalikud sätted ning teatavad sellest viivitamata komisjonile. Liikmesriigid kohaldavad neid sätteid hiljemalt alates 7. detsembrist 1991. Artikkel 3 Käesolev direktiiv on adresseeritud liikmesriikidele. Luxembourg, 9. oktoober 1990 Nõukogu nimel eesistuja P. Romita [1] EÜT 196, 16.8.1967, lk 1. [2] EÜT L 259, 15.10.1979, lk 10. --------------------------------------------------
Official Journal L 270 , 02/10/1990 P. 0025 - 0025

Finnish special edition: Chapter 13 Volume 19 P. 0250

Swedish special edition: Chapter 13 Volume 19 P. 0250



NÕUKOGU DIREKTIIV, 17. september 1990, millega muudetakse direktiivi 87/404/EMÜ lihtsaid surveanumaid käsitlevate liikmesriikide õigusaktide ühtlustamise kohta (90/488/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 100a, võttes arvesse komisjoni ettepanekut,[1] koostöös Euroopa Parlamendiga,[2] võttes arvesse majandus- ja sotsiaalkomitee arvamust[3] ning arvestades, et: direktiiviga 87/404/EMÜ[4] nähakse ette seeriaviisiliselt toodetud lihtsaid surveanumaid käsitlevate standardite täielik ühtlustamine; ühtlustatud standardite puudumisel nõutakse direktiivis 87/404/EMÜ kõnealuste anumate EÜ tüübi hindamist; need standardid ei ole selle direktiivi rakendamise kuupäeval kättesaadavad; direktiivis 87/404/EMÜ ei ole ette nähtud üleminekuaega, mille jooksul oleks lubatud turustada enne selle direktiivi jõustumist kohaldatavate siseriiklike eeskirjadega kooskõlas toodetud anumate varusid; tootjatel peab olema tarvilik aeg EÜ tüübihindamiskorra taotlemiseks ning on vaja määrata üleminekuaeg laos olevate anumate turustamiseks, ON VASTU VÕTNUD KÄESOLEVA DIREKTIIVI: Artikkel 1 Direktiivi 87/404/EMÜ artikli 18 lõiget 1 täiendatakse järgmiselt: "Liikmesriigid lubavad oma territooriumil enne käesoleva direktiivi rakendamiskuupäeva kehtivatele eeskirjadele vastavate anumate turustamist ja/või kasutusele võtmist kuni 1. juulini 1992." Artikkel 2 Liikmesriigid võtavad käesoleva direktiivi järgimiseks vajalikud meetmed 1. juuliks 1991. Liikmesriigid teatavad nendest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 17. september 1990 Nõukogu nimel eesistuja P. ROMITA [1] EÜT C 13, 19.1.1990, lk 7. [2] EÜT C 149, 18.6.1990, lk 145 ja 12. septembri 1990. aasta otsus (Euroopa Ühenduste Teatajas seni avaldamata). [3] EÜT C 168, 10.7.1990, lk 2. [4] EÜT L 220, 8.8.1987, lk 48.
Official Journal L 326 , 24/11/1990 P. 0058 - 0059

Finnish special edition: Chapter 13 Volume 19 P. 0255

Swedish special edition: Chapter 13 Volume 19 P. 0255



KOMISJONI DIREKTIIV, 26. oktoober 1990, millega muudetakse nõukogu direktiivi 78/663/EMÜ, millega nähakse ette toiduainetes kasutatavate emulgaatorite, stabilisaatorite, paksendite ja tarretusainete puhtuse erikriteeriumid (90/612/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 21. detsembri 1988. aasta direktiivi 89/107/EMÜ toiduainetes lubatud lisaaineid käsitlevate liikmesriikide õigusaktide ühtlustamise kohta,[1] eriti selle artikli 3 lõiget 3, ning arvestades, et: on vaja arvesse võtta Codex Alimentarius'e täpsustatud spetsifikatsioone ainetele E 407 ja E 466, lubada uusi tehnikaid E 473 valmistamiseks ja teha vahet nõukogu direktiivi 78/663/EMÜ,[2] muudetud direktiiviga 82/504/EMÜ,[3] lisas kirjeldatud aine E 407 ja samalaadsete, selle lisaga hõlmamata toodete vahel; nende sätete osas, mis rahva tervisele tõenäoliselt mõju avaldavad, on direktiivi 89/107/EMÜ artikli 6 kohaselt konsulteeritud toidu teaduskomiteega; käesolevas direktiivis ettenähtud meetmed on kooskõlas alalise toidukomitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 78/663/EMÜ lisa muudetakse vastavalt käesoleva direktiivi lisale. Artikkel 2 Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 12 kuud pärast käesoleva direktiivi teatavakstegemist. Liikmesriigid teatavad sellest viivitamata komisjonile. Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. Artikkel 3 Käesolev direktiiv on adresseeritud liikmesriikidele. Brüssel, 26. oktoober 1990 Komisjoni nimel asepresident Martin BANGEMANN LISA 1. E 407 - Karrageeni all asendatakse 1 %lises (mahuprotsent) väävelhappes lahustumatut tuhka käsitlev punkt järgmisega: "happes lahustumatu tuhk (10 %lises (massi-/mahuprotsent) soolhappes lahustumatu) kuni 1 % kuivainet happes lahustumatud ained (1 %lises (mahuprotsent) väävelhappes lahustumatu) kuni 2 % kuivainet." 2. E 466 - Karboksümetüültselluloosi all asendatakse molekulmassi käsitlev punkt järgmisega: "üle 17 000 (polümerisatsiooniaste ligikaudu 100)". 3. E 473 - Sahharoosi estrite all: a) keemilist kirjeldust käsitleva punkti viimane lause asendatakse järgmise lausega: "Nende valmistamisel ei tohi kasutada muid orgaanilisi lahusteid peale dimetüülsulfoksiidi, dimetüülformamiidi, etüülatsetaadi, isopropanooli ja isobutanooli"; b) sulfaattuhka käsitleva punkti järele lisatakse järgmine punkt: "dimetüülsulfoksiidisisaldus kuni 2 mg/kg"; c) metanoolisisaldust käsitleva punkti järele lisatakse järgmine punkt: "isobutanoolisisaldus kuni 10 mg/kg". [1] EÜT L 40, 11.2.1989, lk 27. [2] EÜT L 223, 14.8.1978, lk 7. [3] EÜT L 230, 5.8.1982, lk 35.
Official Journal L 333 , 30/11/1990 P. 0065 - 0065

Finnish special edition: Chapter 3 Volume 35 P. 0165

Swedish special edition: Chapter 3 Volume 35 P. 0165



KOMISJONI DIREKTIIV, 7. november 1990, millega muudetakse teraviljaseemne turustamist käsitleva nõukogu direktiivi 66/402/EMÜ II lisa (90/623/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 14. juuni 1966. aasta direktiivi 66/402/EMÜ teraviljaseemne turustamise kohta1, viimati muudetud komisjoni direktiiviga 89/2/EMÜ, 2 ning arvestades, et: vastavalt praegustele teadus- ja tehnikaalastele teadmistele näib kaera (Avena sativa) teatud paljasteralistel sortidel olevat potentsiaalne söödaväärtus; nimetatud sortide seemnete puhul on raske saavutada idanevust, mis oleks võrdne teiste kaerasortide seemnete puhul tavaliselt saavutatava idanevusega; komisjon teatas direktiiviga 88/506/EMÜ,3 et teadus- ja tehnikaalaste teadmiste arengut silmas pidades on asjakohane vähendada paljasteraliste kaerasortide puhul minimaalse idanevuse määra direktiivi 66/402/EMÜ II lisas sätestatud 85 protsendilt puhtast seemnest 75 protsendile; kõnealune vähendamine kehtis ainult 30. juunini 1990, võimaldamaks nende sortide kohta täpsemate tehniliste andmete kogumist ja hindamist; täpsemad tehnilised andmed on näidanud, et kõnealust vähendamist on asjakohane veel piiratud aja vältel jätkata, võimaldamaks nende sortide kohta tehniliste lisaandmete kogumist ja hindamist; käesoleva direktiiviga ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 66/402/EMÜ II lisa lõike 2 punkti B alapunktis d asendatakse kuupäev "30. juuni 1990" kuupäevaga "31. detsember 1992". Artikkel 2 Käesolev direktiiv on adresseeritud liikmesriikidele. Brüssel, 7. november 1990 Komisjoni nimel komisjoni liige Ray MAC SHARRY 1 EÜT 125, 11.7.1966, lk 2309/66. 2 EÜT L 5, 7.1.1989, lk 31. 3 EÜT L 274, 6.10.1988, lk 44.
Euroopa Liidu Teataja L 092 , 13/04/1991 Lk 0042 - 0042

Soomekeelne eriväljaanne: Peatükk 3 Köide 37 Lk 0011

Rootsikeelne eriväljaanne: Peatükk 3 Köide 37 Lk 0011



Komisjoni direktiiv, 19. märts 1991, millega muudetakse viiendat korda teatud toimeaineid sisaldavate taimekaitsetoodete turuleviimise ja kasutamise keelustamist käsitleva nõukogu direktiivi 79/117/EMÜ lisa (91/188/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 21. detsembri 1978. aasta direktiivi 79/117/EMÜ teatud toimeaineid sisaldavate taimekaitsetoodete turuleviimise ja kasutamise keelustamise kohta, [1] viimati muudetud direktiiviga 90/533/EMÜ, [2] eriti selle artiklit 6, ning arvestades, et: teadus- ja tehnikaalaste teadmiste areng on tinginud vajaduse direktiivi 79/117/EMÜ lisa muutmiseks; kuna praeguseks on välja töötatud vähem ohtlikud töötlemisviisid, oleks soovitatav kaotada nimetatud direktiivis sätestatud keeldude suhtes siiani kehtinud ajutised erandid; kõik liikmesriigid on komisjonile teatanud, et nad ei kavatse mainitud erandeid kasutada või nende kasutamist jätkata; käesoleva direktiiviga ettenähtud meetmed on kooskõlas alalise taimetervise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Käesolevaga kustutatakse direktiivi 79/117/EMÜ lisa A osa "Elavhõbedaühendid" 2. veerus asuv tekst. Artikkel 2 Liikmesriigid jõustavad käesoleva direktiivi järgimiseks vajalikud õigusnormid hiljemalt 31. märtsil 1992. Liikmesriigid teatavad sellest viivitamata komisjonile. Kui liikmesriigid kõnealused normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. Artikkel 3 Käesolev direktiiv on adresseeritud liikmesriikidele. Brüssel, 19. märts 1991 Komisjoni nimel komisjoni liige Ray Mac Sharry [1] EÜT L 33, 8.2.1979, lk 36. [2] EÜT L 296, 27.10.1990, lk 63. --------------------------------------------------
Official Journal L 107 , 27/04/1991 P. 0050 - 0050

Finnish special edition: Chapter 13 Volume 20 P. 0094

Swedish special edition: Chapter 13 Volume 20 P. 0094



NÕUKOGU DIREKTIIV, 22. aprill 1991, millega muudetakse direktiivi 89/396/EMÜ toidupartiide tähistamise ja märgistamise kohta (91/238/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 100a, võttes arvesse komisjoni ettepanekut,1 koostöös Euroopa Parlamendiga,2 võttes arvesse majandus- ja sotsiaalkomitee arvamust3 ning arvestades, et: tuleb võtta arvesse asjaolu, et teatavad toiduained, nagu portsjonitena pakitud jäätis, tarbitakse kohe pärast ostmist ja seega ei ole otstarbekas märkida partiid otse individuaalpakendile; seepärast tuleks direktiivi 89/396/EMÜ4 muuta; siiski peab nende toodete puhul olema kohustuslik märkida partii rühmapakendile, ON VASTU VÕTNUD KÄESOLEVA DIREKTIIVI: Artikkel 1 Direktiivi 89/396/EMÜ artikli 2 lõiget 2 täiendatakse järgmiselt: "d) portsjonitena pakitud jäätis. Partii identifitseerimist võimaldav märgistus peab olema rühmapakendil." Artikkel 2 Käesolev direktiiv on adresseeritud liikmesriikidele. Luxembourg, 22. aprill 1991 Nõukogu nimel eesistuja R. STEICHEN 1 EÜT C 267, 23.10.1990, lk 15. 2 EÜT C 324, 24.12.1990, lk 246 ja EÜT C 72, 18.3.1991. 3 EÜT C 60, 8.3.1991, lk 4. 4 EÜT L 186, 30.6.1989, lk 21.
Euroopa Liidu Teataja L 376 , 31/12/1991 Lk 0038 - 0038

Soomekeelne eriväljaanne: Peatükk 3 Köide 40 Lk 0026

Rootsikeelne eriväljaanne: Peatükk 3 Köide 40 Lk 0026



Nõukogu direktiiv, 19. detsember 1991, millega muudetakse direktiivi 89/437/EMÜ munatoodete tootmist ja turuleviimist mõjutavate hügieeni- ja tervishoiuküsimuste kohta (91/684/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 20. juuni 1989. aasta direktiivi 89/437/EMÜ munatoodete tootmist ja turuleviimist mõjutavate hügieeni- ja tervishoiuküsimuste kohta, [1] muudetud direktiiviga 89/662/EMÜ, [2] eriti selle artiklit 10, võttes arvesse komisjoni ettepanekut ning arvestades, et: lisa teatavaid sätteid tuleks vastavalt direktiivi 89/437/EMÜ artiklile 10 kohandada teaduse ja tehnika arengule seoses munatoodete testimisega stafülokokkide suhtes ning teatavate munatoodete säilitustemperatuuridega, ON VASTU VÕTNUD KÄESOLEVA DIREKTIIVI: Artikkel 1 Direktiivi 89/437/EMÜ lisa muudetakse järgmiselt. 1. VI peatüki punkti 1 alapunkti b kolmas taane asendatakse järgmisega: "— Staphylococcus aureus: puudub 1 grammis munatootes." 2. IX peatüki punkti 3 neljas taane jäetakse välja. Artikkel 2 Liikmesriigid jõustavad käesoleva direktiivi järgimiseks vajalikud õigusnormid hiljemalt 31. detsembril 1991. Liikmesriigid teatavad sellest viivitamata komisjonile. Kui liikmesriigid võtavad esimeses lõigus osutatud meetmeid, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise korra määravad liikmesriigid. Artikkel 3 Käesolev direktiiv on adresseeritud liikmesriikidele. Brüssel, 19. detsember 1991 Nõukogu nimel eesistuja P. Dankert [1] EÜT L 212, 22.7.1989, lk 87. [2] EÜT L 395, 31.12.1989, lk 13. --------------------------------------------------
Euroopa Liidu Teataja L 338 , 10/12/1991 Lk 0023 - 0024



Komisjoni direktiiv, 28. oktoober 1991, millega viieteistkümnendat korda kohandatakse tehnika arenguga nõukogu direktiivi 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta (91/632/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1967. aasta direktiivi 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta, [1] viimati muudetud direktiiviga 79/831/EMÜ, [2] eriti selle artikleid 19, 20 ja 21 ning arvestades, et: Saksa Föderatiivne Vabariik ja Taani Kuningriik on taotlenud ainete numbri märgistamise muutmist ja on teatanud sellest komisjonile vastavalt direktiivi 67/548/EMÜ artiklile 23; direktiivi 67/548/EMÜ I lisas esitatud ohtlike ainete loetelu läbivaatamisest nähtub, et seda loetelu on vaja kohandada praeguste teadmistega teaduse ja tehnika vallas; käesoleva direktiivi sätted on kooskõlas ohtlike ainete ja valmististe kaubanduses tehniliste tõkete kõrvaldamist käsitlevate direktiivide tehnika arengule kohandamise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 67/548/EMÜ I lisa muudetakse järgmiselt. 1. I lisas olevad kanded asendatakse käesoleva direktiivi I lisas olevate vastavate kannetega. 4. Käesoleva direktiivi II lisas olevad kanded lisatakse esimest korda I lisasse. 3. I lisast kustutakse kanded, millel on käesoleva direktiivi III lisas esitatud EÜ number. Artikkel 2 1. Liikmesriigid võtavad käesoleva direktiivi järgimiseks vajalikud õigus- ja haldusnormid vastu hiljemalt 1. juuliks 1993. Liikmesriigid teatavad sellest viivitamata komisjonile. 2. Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. Artikkel 3 Käesolev direktiiv on adresseeritud liikmesriikidele. Brüssel, 28. oktoober 1991 Komisjoni nimel komisjoni liige Carlo ripa di meana [1] EÜT 196, 16.8.1967, lk 1. [2] EÜT L 259, 15.10.1979, lk 10. -------------------------------------------------- I LISA, II LISA ja III LISA Nimetatud lisad avaldatakse Euroopa Ühenduste Teatajas L 338 A. Vt komisjoni direktiiv 93/72/EMÜ, EÜT L 258, 16.10.1993, lk 29. --------------------------------------------------
Euroopa Liidu Teataja L 376 , 31/12/1991 Lk 0020 - 0020

Soomekeelne eriväljaanne: Peatükk 3 Köide 40 Lk 0008

Rootsikeelne eriväljaanne: Peatükk 3 Köide 40 Lk 0008



Nõukogu direktiiv, 19. detsember 1991, millega muudetakse direktiivi 90/44/EMÜ segasööda turustamist käsitleva direktiivi 79/373/EMÜ muutmise kohta (91/681/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: direktiivis 79/373/EMÜ, [4] viimati muudetud direktiiviga 90/654/EMÜ, [5] sätestatakse segasööda ühenduses turustamise eeskirjad; direktiivis 90/44/EMÜ [6] tehakse kehtivatesse eeskirjadesse eelkõige segasööda märgistamist käsitlevate sätete osas märkimisväärsel arvul olulisi muudatusi; kõnealuse direktiivi kohaselt peavad liikmesriigid jõustama 22. jaanuariks 1992 uute eeskirjade järgimiseks vajalikud sätted; eespool nimetatud direktiivis ei nähta ette erandit sellise enne 22. jaanuari 1992 valmistatud segasööda jaoks, mille turustamine jätkub pärast kõnealust kuupäeva ja mille märgistus ei vasta uutele eeskirjadele; selle puuduse kõrvaldamiseks tuleks anda luba jätkata enne 22. jaanuari 1992 sel ajal jõus olnud eeskirjade kohaselt valmistatud ja märgistatud segasööda turustamist kuni 31. detsembrini 1992, ON VASTU VÕTNUD KÄESOLEVA DIREKTIIVI: Artikkel 1 Direktiivi 90/44/EMÜ artiklile 2 lisatakse järgmine lõige: "Liikmesriigid lubavad turustada kuni 31. detsembrini 1992 enne 22. jaanuari 1992 sel ajal jõus olnud eeskirjade kohaselt valmistatud segasööta, mis ei vasta käesoleva direktiivi nõuetele." Artikkel 2 Liikmesriigid jõustavad käesoleva direktiivi järgimiseks vajalikud õigusnormid 22. jaanuariks 1992. Liikmesriigid teatavad sellest viivitamata komisjonile. Kui liikmesriigid need meetmed vastu võtavad, lisavad nad meetmetesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. Artikkel 3 Käesolev direktiiv on adresseeritud liikmesriikidele. Brüssel, 19. detsember 1991 Nõukogu nimel eesistuja P. Dankert [1] EÜT C 103, 19.4.1991, lk 18. [2] EÜT C 183, 15.7.1991, lk 359. [3] EÜT C 191, 22.7.1991, lk 27. [4] EÜT L 86, 6.4.1979, lk 30. [5] EÜT L 353, 17.12.1990, lk 48. [6] EÜT L 27, 31.1.1990, lk 35. --------------------------------------------------